Але вернемся да Ліліі Ананіч. Гледзячы па тым, з якой хуткасцю яе ведамства выносіць папярэджанні недзяржаўным сайтам, можна меркаваць, што да пачатку прэзідэнцкай кампаніі ў краіне можа не застацца незалежных інтэрнэт-рэсурсаў. Цягам апошніх дзён афіцыйныя папярэджанні ўжо атрымалі сайты Аб’яднанай грамадзянскай партыі, “Тузін хітоў”, пад пагрозаю папярэджння знаходзяцца рэсурс “Свабодны рэгіён” і гэтак далей. Паводле новага заканадаўства аб СМІ, якое набыло сілу 1 студзеня бягучага году, праз два папярэджанні інтэрнэт-рэсурс можа быць заблакаваны ці ўвогуле зачынены.